CELEX: 32014D0513
Language: hu
Date: 2014-07-31 00:00:00
Title: 2014/513/EU: A Bizottság végrehajtási határozata ( 2014. július 31. ) a 2014/178/EU végrehajtási határozat mellékletének a klasszikus sertéspestisre vonatkozóan Litvánia, Lettország és Észtország korlátozás alá vont területeinek tekintetében történő módosításáról (az értesítés a C(2014) 5583. számú dokumentummal történt)  EGT-vonatkozású szöveg

2.8.2014   
            
            
               HU
            
            
               Az Európai Unió Hivatalos Lapja
            
            
               L 231/7
            
         A BIZOTTSÁG VÉGREHAJTÁSI HATÁROZATA
   (2014. július 31.)
   a 2014/178/EU végrehajtási határozat mellékletének a klasszikus sertéspestisre vonatkozóan Litvánia, Lettország és Észtország korlátozás alá vont területeinek tekintetében történő módosításáról
   
      
         (az értesítés a C(2014) 5583. számú dokumentummal történt)
      
   
   (EGT-vonatkozású szöveg)
   
      (2014/513/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (3) és különösen annak 4. cikke (3) bekezdésére,
   mivel:
   
               (1)
            
            
               A 2014/178/EU bizottsági végrehajtási határozat (4) járványügyi intézkedéseket ír elő az egyes tagállamokban előforduló afrikai sertéspestissel kapcsolatban. A határozat melléklete a járványügyi helyzetből adódó kockázatok szintje alapján bizonyos területeket jelöl ki és sorol fel. A felsorolásban szerepelnek Olaszország, Lengyelország, Litvánia és Lettország bizonyos területei is.
            
         
               (2)
            
            
               2014. június 26. óta Lettországban több alkalommal is kimutatták az afrikai sertéspestist a vadon élő sertések és a házisertések körében. Az afrikai sertéspestist okozó vírus behurcolása valószínűleg a szomszédos harmadik országokból történt, ahol szintén e betegség előfordulásáról számoltak be. A harmadik országokkal szomszédos lett határ közelében több alkalommal is jelentették a betegség házisertések körében való előfordulását, és ugyanezen a területen a határtól számított 30 km-es sávban a vadon élő sertésekben is kimutatták a kórt. Ráadásul Lettországnak az észt határ felé eső részén is megjelent a betegség – egy alkalommal házisertéseken, több alkalommal vadon élő sertéseken. Litvánia is újabb adatokat nyújtott be, nevezetesen bejelentette, hogy a betegség egy, az ország keleti részében található sertéstelepen is megjelent.
            
         
               (3)
            
            
               Litvánia, Lettország és a szomszédos harmadik országok állat-egészségügyi helyzetéből adódó kockázatok értékelése során a jelenlegi járványügyi helyzet alakulását figyelembe kell venni. A járványügyi intézkedések célzottá tétele és a betegség terjedésének megelőzése, illetve az Unión belüli kereskedelem szükségtelen megzavarásának megelőzése és a harmadik országokkal folytatott kereskedelmet indokolatlanul gátló akadályok elkerülése érdekében módosítani kell a 2014/178/EU végrehajtási határozatban előírt járványügyi intézkedések hatálya alá tartozó területek uniós jegyzékét, tekintettel Litvániának és Lettországnak a szóban forgó betegséggel kapcsolatos jelenlegi állat-egészségügyi helyzetére.
            
         
               (4)
            
            
               Ezért a 2014/178/EU végrehajtási határozatot módosítani kell Litvánia, Lettország és Észtország érintett területeinek a mellékletbe történő felvétele érdekében.
            
         
               (5)
            
            
               A 2014/178/EU végrehajtási határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2014/178/EU végrehajtási határozat melléklete az e határozat mellékletében foglaltak szerint módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2014. július 31-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  HL L 18., 2003.1.23., 11. o.
   
   
      (4)  A Bizottság 2014. március 27-i 2014/178/EU határozata az egyes tagállamokban előforduló afrikai sertéspestissel kapcsolatos járványügyi intézkedésekről (HL L 95., 2014.3.29., 47. o.).
   
      MELLÉKLET
      A 2014/178/EU végrehajtási határozat melléklete a következőképpen módosul:
      
                  1.
               
               
                  Az I. rész a következőképpen módosul:
                  
                              a)
                           
                           
                              A Lettországra vonatkozó bejegyzés helyébe a következő szöveg lép:
                              „3.   Lettország
                              
                              Lettországban a következő területek:
                              
                                           
                                       
                                       
                                          Mazsalaca körzetének (novads) teljes területe.
                                       
                                    
                                           
                                       
                                       
                                          Aloja körzetének teljes területe.
                                       
                                    
                                           
                                       
                                       
                                          Kocēni körzetének teljes területe és Valmiera városa.
                                       
                                    
                                           
                                       
                                       
                                          Priekuļi körzetének teljes területe.
                                       
                                    
                                           
                                       
                                       
                                          Rauna körzetében Rauna község.
                                       
                                    
                                           
                                       
                                       
                                          Smiltene körzetének teljes területe.
                                       
                                    
                                           
                                       
                                       
                                          Ape körzetének teljes területe.
                                       
                                    
                                           
                                       
                                       
                                          Ludza körzetében Cirma, Pureņi, Ņukši, Isnauda, Pilda, Nirza és Briģi község (pagasti).
                                       
                                    
                                           
                                       
                                       
                                          Cibla körzetének teljes területe.
                                       
                                    
                                           
                                       
                                       
                                          Rēzekne körzetében Stoļerova, Griškāni, Čornaja, Lūznava, Malta, Feimaņi, Silmala, Ozolaine, Ozolmuiža és Sakstagala község.
                                       
                                    
                                           
                                       
                                       
                                          Viļāni körzetében Sokolki és Viļāni község.
                                       
                                    
                                           
                                       
                                       
                                          Riebiņi körzetében Riebiņi, Rušona, Silajāņi, Galēni és Stabulnieki község.
                                       
                                    
                                           
                                       
                                       
                                          Preiļi körzetének teljes területe.
                                       
                                    
                                           
                                       
                                       
                                          Līvāni körzetében Sutri község.
                                       
                                    
                                           
                                       
                                       
                                          Vārkava körzetének teljes területe.
                                       
                                    
                                           
                                       
                                       
                                          Daugavpils körzetében Dubna, Višķi, Ambeļi, Biķernieku, Naujene, Saliena, Vecsaliena, Skrudaliena, Demene, Laucesa, Tabore, Maļinova, Kalupe és Vabole község.”
                                       
                                    
                        
                              b)
                           
                           
                              A jegyzék a következő, Észtországra vonatkozó bejegyzéssel egészül ki:
                              „4.   Észtország
                              
                              Észtországban a következő területek:
                              
                                           
                                       
                                       
                                          Viljandi megyében (maakond) Karksi és Abja község (vald), ideértve Moisakula települést is.
                                       
                                    
                                           
                                       
                                       
                                          Valga megyében Põdrala, Helme, Puka, Hummuli, Õru, Palupera, Otepää, Tõlliste, Karula, Taheva és Sangaste község, valamint Valga és Tõrva város (linn).
                                       
                                    
                                           
                                       
                                       
                                          Võru megyében Urvaste, Antsla, Mõniste és Varstu község.”
                                       
                                    
                        
                              c)
                           
                           
                              A Litvániára vonatkozó bejegyzés helyébe a következő szöveg lép:
                              „1.   Litvánia
                              
                              Litvániában a következő területek:
                              
                                           
                                       
                                       
                                          Marijampolė megyében (apskritis) Kalvarija, Marijampolė és Kazlų Rūda helyi önkormányzata (rajono savivaldybė).
                                       
                                    
                                           
                                       
                                       
                                          Kaunas megyében Prienai és Birštonas helyi önkormányzata.
                                       
                                    
                                           
                                       
                                       
                                          Vilnius megyében Trakai és Elektrėnai helyi önkormányzata, Vilnius város önkormányzata, Vilnius és Švenčionys helyi önkormányzata.
                                       
                                    
                                           
                                       
                                       
                                          Utena megyében Molėtai, Utena, Zarasai és Visaginas helyi önkormányzata.”
                                       
                                    
                        
            
                  2.
               
               
                  A II. részben a Lettországra vonatkozó bejegyzés helyébe a következő szöveg lép:
                  „3.   Lettország
                  
                  Lettországban a következő területek:
                  
                               
                           
                           
                              Rūjiena körzetének teljes területe.
                           
                        
                               
                           
                           
                              Naukšēni körzetében Koni község.
                           
                        
                               
                           
                           
                              Burtnieki körzetében Vecate, Matīši, Burtnieki, és Valmiera község.
                           
                        
                               
                           
                           
                              Beverīna körzetének teljes területe.
                           
                        
                               
                           
                           
                              Valka körzetében Vijciems és Zvārtava község.”
                           
                        
            
                  3.
               
               
                  A III. rész helyébe a következő szöveg lép:
                  „III. RÉSZ
                  1.   Olaszország
                  
                  Olaszországban a következő területek:
                  
                               
                           
                           
                              Szardínia teljes területe.
                           
                        2.   Lettország
                  
                  Lettországban a következő területek:
                  
                               
                           
                           
                              Zilupe körzetének teljes területe.
                           
                        
                               
                           
                           
                              Ludza körzetében Rundēni és Istra község.
                           
                        
                               
                           
                           
                              Rēzekne körzetében Puša, Mākoņkalns és Kaunata község.
                           
                        
                               
                           
                           
                              Dagda körzetének teljes területe.
                           
                        
                               
                           
                           
                              Aglona körzetének teljes területe.
                           
                        
                               
                           
                           
                              Krāslava körzetének teljes területe.
                           
                        
                               
                           
                           
                              Valka körzetében Kārķi, Ērģeme és Valka község.
                           
                        
                               
                           
                           
                              Strenči körzetének teljes területe.
                           
                        
                               
                           
                           
                              Burtnieki körzetében Ēvele és Rencēni község.
                           
                        
                               
                           
                           
                              Naukšēni körzetében Naukšēni község.
                           
                        3.   Litvánia
                  
                  Litvániában a következő terület:
                  
                               
                           
                           
                              Utena megyében Ignalina helyi önkormányzata.”